सारंगपुर में समय पर 6 प्रोजेक्ट्स का काम पूरा, सांसद ने किया उद्घाटन
सांसदआदर्श ग्राम योजना के तहत शनिवार को सांसद किरण खेर ने सारंगपुर गांव में छह प्रोजेक्ट्स का उद्धाटन किया। ये प्रोजेक्ट उनके मेंबर पार्लियामेंट लोकल एरिया डेवलपमेंट(एमपीलैड) फंड से पूरे हुए हैं। सांसद ने अपने फंड से गांव में नया वेटरनरी सब-सेंटर, गारबेज कलेक्शन सेंटर और टॉयलेट ब्लॉक ब्लाॅक का निर्माण करवाया है। इसके अलावा गांव की सड़कों काे पक्का किया गया है, जेनरेटर और बूस्टर इंस्टॉल किया गया और बस क्यू शेल्टर बनाया गया है। इनके लिए गांव के लोग लंबे समय से डिमांड कर रहे थे। पिछले साल किरण खेर ने इस योजना के तहत चंडीगढ़ के गांव सारंगपुर को एडॉप्ट किया था। इसके बाद इन सभी प्रोजेक्ट्स पर काम शुरू किया गया। सांसद खेर ने कहा कि इंजीनियरिंग डिपार्टमेंट ने इन प्रोजेक्ट्स को पूरा करने के लिए 26 दिसंबर तक का टारगेट रखा था और पूरे तय समय के दिन ही इन प्रोजेक्ट्स का उद्घाटन किया गया। इस मौके पर खेर के साथ पूर्व सांसद सत्यपाल जैन, भाजपा प्रदेश अध्यक्ष संजय टंडन, फाइनेंस सेक्रेटरी सर्वजीत सिंह, एसडीएम सेंट्रल प्रिंस धवन, डायरेक्टर रूरल डेवलपमेंट रंजीत कौर और प्रशासन के कई अन्य अधिकारी मौजूद थे।
स्टेडियम, डिस्पेंसरी का निर्माण होगा
खेरने कहा कि सारंगपुर को मॉडल विलेज बनाया जा रहा है। इन प्रोजेक्ट्स के पूरा होने के बाद गांव में और भी प्रोजेक्ट्स शुरू किए जाएंगे। इनमें सिविल डिस्पेंसरी और स्पोर्ट्स स्टेडियम का निर्माण बड़े प्रोजेक्ट होंगे। नई स्ट्रीट लाइट्स, गवर्नमेंट स्कूल का अपग्रेडेशन, आंगनवाड़ी सेंटर का निर्माण, धर्मशाला और कम्युनिटी सेंटर का निर्माण किया जाएगा।
awa_Deva hin_Deva hin_Deva hin_Deva